GiliGold/VAD_KnessetCorpus huggingface dataset:
ארבל אסטרחן:
"ומבקר המדינה אישר כי מתקיימת עילה מהעילות המנויות באותו סעיף קטן לגיוס התרומות
ארבל אסטרחן:
 עובד הציבור יודיע למבקר המדינה על תום הצורך בגיוס התרומות, ועל שינוי משמעותי אחר בעניין הצורך בגיוס התרומות או סכום המימון הנחוץ, בצירוף אסמכתות כאמור
עמית הלוי:
אני אומר לעורך הדין הדר, לתשומת ליבך
עמית הלוי:
 מבקר המדינה צריך לאשר את העילה, וכמובן, אפשר לעדכן את הסכומים
לינור דויטש:
מה זה אומר שהוא מאשר? אין לו שום סמכות פיקוח, אין סנקציה
עמית הלוי:
בעוד שנייה נגיע לפיקוח
ארבל אסטרחן:
חסרה פה אמירה שחבר כנסת יוכל לגייס עד הסכום שעליו הוא הודיע
עמית הלוי:
אבל הוא יוכל לעדכן אותו
ארבל אסטרחן:
נכון, ועד אליו
עמית הלוי:
אפשר להוסיף את זה
נאור שירי:
ואיך מבקרים את זה?
עמית הלוי:
בעוד שנייה תראה את זה
עמית הלוי:
 סבלנות
ארבל אסטרחן:
כרגע אין פיקוח על זה
ארבל אסטרחן:
      (ד) "עובד הציבור לא ישתמש בתרומה שקיבל לפי סעיף זה למטרה שונה מזו שעבורה ניתנה התרומה
ארבל אסטרחן:
      (ה) קיבל עובד הציבור השתתפות בהוצאותיו המשפטיות מאוצר המדינה על פי דין, יפחת סכום ההשתתפות שקיבל מסכום התרומות שהוא רשאי לגייס
ארבל אסטרחן:
"     דובר כאן בישיבות האחרונות על אפשרות של קבלת השתתפות מאוצר המדינה, וזה יפחת מסכום התרומות
ארבל אסטרחן:
 אם הוא קיבל
ארבל אסטרחן:
 אגב, זה לא מחייב אותו לפנות
עמית הלוי:
זה לא מחייב אותו לפנות
עמית הלוי:
 הוא יכול גם שלא על חשבון הציבור, להחליט שהוא מממן את זה בעצמו ובעזרת אזרחים שהוא פונה אליהם באופן וולונטרי
עמית הלוי:
 נשמעה פה הצעת חברת הכנסת מיכאלי, ואנחנו נחשוב עליה עוד עד הדיון הבא
ארבל אסטרחן:
(ו) "עובד הציבור רשאי לגייס תרומה לפי סעיף זה עד תום שנתיים מסיום ההליך, כאמור בסעיף קטן (א)
ארבל אסטרחן:
"     כלומר, יעבור החוק, אם יעבור, ואז לא יכול בעוד חמש שנים להיזכר עובד הציבור שלפני ארבע שנים היה לו איזה הליך
ארבל אסטרחן:
 זאת בעייתיות שאנחנו הצפנו, והציע יו"ר הוועדה תקופה של שנתיים
ארבל אסטרחן:
      דיברנו על סעיף קטן (ז)
ארבל אסטרחן:
     (ח) "עובד הציבור לא יגייס תרומות ממי שכפוף אליו במישרין או בעקיפין, או ממי שיש לעובד הציבור סמכות לקבל לגביו החלטות במסגרת תפקידו הציבורי, או להמליץ על קבלת החלטות כאמור
עמית הלוי:
זה שינוי של החוק הקיים בפירוש הנוכחי שלו, לכאורה, וצריך להתייחס למה שאמר עורך הדין פונו
נאור שירי:
לראש הממשלה יש סמכות או החלטה במסגרת תפקידו שמשפיעה על האזרחים, שמהם הוא מבקש?
לינור דויטש:
תשאל יותר בסיסי – האם ראש עיר יכול לגייס מקבלן שעליו הוא מחליט לגבי מכרז?
עמית הלוי:
עורך הדין פונו, אתה התכוונת לסעיף ב(2) כשאמרת שמבחינתך כלול בחוק סיוע רפואי של מיליון שקל, כשאדם יש לו בעיה רפואית? לכן אמרת שזה לא סותר?
אורן פונו:
 אמרתי שהשתתפות בהוצאות של חברי לעבודה יש לה עיגון בחוק
עמית הלוי:
בגלל מתנה מחבריו לעבודה לשירות או לתפקידו של עובד ציבור?
אורן פונו:
 אומרים שמותר לך לקבל מחברים, כל עוד אתה לא מקבל את זה באשר אתה עובד ציבור
אורן פונו:
 חבריו לעבודה זה החרגה מסוימת
אורן פונו:
 בהצעת החוק המקורית מוצע שלא להגביל את העובד בקבלת מתנות מחבריו לעבודה, מאחר שאין בקבלתן להטיל חשש של פגיעה בטוהר המידות
אורן פונו:
 הוא הדין בפרסים הניתנים לעובד
נאור שירי:
נגיד מישהו קונה בלונים
אורנה ברביבאי:
הגיע לחתונה של הבן שלו ונתן לו מתנה
אורנה ברביבאי:
 זה סביר
אורן פונו:
אני מבין שהמחוקק ראה את מערכת היחסים הזאת, של אדם עם חבריו לעבודה, כמשהו שלא - - -
עמית הלוי:
ברוך השם, ברוך השם
עמית הלוי:
 אבל ברור לי שהכוונה כמו שאתה אומר עכשיו, כשיש יום הולדת או התייחסות אנושית טבעית
עמית הלוי:
 אבל כשאומר עורך הדין דול או עורך הדין דוד שיש פה בעיה רפואית – תקשי"ר מיוחד שמתייחס לבעיה רפואית, וברור שזה לא בלונים כמו שאומר חבר הכנסת נאור שירי – ומדובר בהוצאה משמעותית, ולכן היא מחייבת התרמה – אפילו המונח לתרום מופיע שם – לכאורה, זה חורג מההגדרה הזאת
עמית הלוי:
 על פניו
אורן פונו:
נציב שירות המדינה מפרסם את הוראות התקשי"ר
אורן פונו:
 ההבנה שלי היא שהוא לא היה יכול לפרסם משהו שסותר את החוק
אורן פונו:
 לכן, בעיניי זה עולה בקנה אחד עם החוק הקיים, במובן הזה שהוא אבחן
עמית הלוי:
אני מאוד שמח על מה שאתה אומר, כי אני חושב שזאת פרשנות ראויה לאנשים שלא חושדים באנשים כחשודים מראש
עמית הלוי:
 לכן, אני חושב שבאופן כללי, בוודאי זאת הכוונה
עמית הלוי:
 זאת נראית לי פרשנות אנושית נורמלית
שרון ניר:
אתה מניח שיצר האדם טוב מנעוריו
שרון ניר:
 אתה מניח הנחה שהפתח לשחיתות לא קיים בה
שרון ניר:
 אומרת לך היועצת המשפטית, ואני הקשבתי לה קודם ברוב קשב, שזה פתח לפגיעה בטוהר המידות
שרון ניר:
 למה אתה מניח הנחה כזאת?
עמית הלוי:
אני שמח לשמוע שהגעתי עם החוק הזה, היו כבר אנשים בעולם שפירשו את הנוסח הזה, שמותר לאדם לקבל מתנה מחבריו לעבודה ולשירות או לתפקידו של עובד הציבור
עמית הלוי:
 כלומר, גם ביחס להיותו עובד ציבור, גם באשר הוא עובד ציבור
עמית הלוי:
 אפשר לקבל מתנות
עמית הלוי:
 זה לא אומר שאתה מייד מושחת או רשע
אורנה ברביבאי:
להפך, דווקא ההגדרה מלמדת על הפוטנציאל לפורענות
אורנה ברביבאי:
 דווקא ההגדרה
עמית הלוי:
רגע, רגע
עמית הלוי:
 יותר מזה, אני שמח שעורך הדין פונו אומר שאפילו התרמה למקרה רפואי, שהזכיר עורך הדין דול, מבחינתו גם כלולה בניסוח הזה
עמית הלוי:
 אני מאוד שמח על ההבהרה הזאת
עמית הלוי:
 הוא מעריך – אני יודע שאתה מעריך
אורן פונו:
אמרתי את הדברים - - -
אורנה ברביבאי:
גם לו זה ברור
אורנה ברביבאי:
 הוא מיתמם
אורנה ברביבאי:
 נו, באמת
אורנה ברביבאי:
 ברור לו לגמרי
עמית הלוי:
אתה מפרגן לנציב שירות המדינה, לעורך הדין דול שהוא לא עבר על החוק
אורן פונו:
לכן רצינו שההתייחסות להוראות של התקשי"ר תגיע מהנציבות
אורן פונו:
 ההנחה שלי, היא שהיא לא סותרת את החוק
עמית הלוי:
אני אומר שהפרגון שלך לנציב שירות המדינה, שקרא את החוק - - -
אורנה ברביבאי:
די עם הציניות הזאת
עמית הלוי:
לא ציניות, לא ציניות
אורנה ברביבאי:
אתה מזלזל בכולם
אורנה ברביבאי:
 נו, ברצינות
עמית הלוי:
לא ציניות
אורנה ברביבאי:
לא מבינים את הציניות שלך
עמית הלוי:
אומר עורך הדין פונו שנציב שירות המדינה, כשהוא פרסם את התקשי"ר, הוא קורא את זה כחלק מסעיף (ב)(2), שזאת הייתה הכוונה
אורנה ברביבאי:
בוא נתעסק בעיקר
אורנה ברביבאי:
 עמית, אתה מבזבז שעות סתם
אורנה ברביבאי:
 בוא נדבר על העיקר
עמית הלוי:
את לא מבינה מה קרה כאן, אורנה
נאור שירי:
אנחנו מבינים
אורנה ברביבאי:
אנחנו מבינים
אורנה ברביבאי:
 מבינים באיזה שטחים אתה הולך לשוטט במקום להתעסק בעיקר
עמית הלוי:
חצי ממושא החוק כבר - - -
נאור שירי:
מיותר
נאור שירי:
 הבנו, מיותר
נאור שירי:
 אתה רואה שהבנו? אני מבקש לשאול שאלה ולהתקדם, כי אני בזכות דיבור כבר עשר שעות
אורן פונו:
עורך הדין רון דול אמר שהם יבדקו את זה
עמית הלוי:
הוא אמר שיבדקו לגבי משהו אחר
אורן פונו:
 הוא אמר עכשיו
אורנה ברביבאי:
הוא יחזור עם תשובה שהוא פעל בניגוד לחוק? בחייך, אורן
אורנה ברביבאי:
 הוא ייתן תשובה שהוא פעל בניגוד לחוק
עמית הלוי:
הוא אמר שביחס לשאלה האם זה באותו משרד או במשרד אחר, את זה הוא יבדוק
עמית הלוי:
 שאלתי אותו, אם אתה במשרד המשפטים, משרד החקלאות יכול לתת לך
עמית הלוי:
 על זה הוא אמר שהוא יבדוק וייתן תשובה
עמית הלוי:
 קודם הוא אמר שכן, אבל צריך לבדוק שוב, וזה מקובל
עמית הלוי:
 תבדוק ותחשוב מה עמדתכם בנושא הזה
עמית הלוי:
 לעצם העובדה שגם באותו משרד אפשר להתרים, בזה הוא עומד מאחורי התקשי"ר שהוא כתב או מי שכתב
עמית הלוי:
 אתה אומר שזה לא סותר את החוק
אורן פונו:
אמרתי שההנחה שלי - - -
עמית הלוי:
 אני חושב שמאוד חשובה האמירה שלך, ואני אומר לך שקו המחשבה שלי בכל החוק הזה, גם אם הוא שונה בפועל, ואני מרחיב את זה, הוא בסך הכול בקו המחשבה הזה
לינור דויטש:
איך זה אותו קו מחשבה כשאתה מאפשר לנבחר ציבור שמואשם באונס, שהורשע בפדופיליה, בכל הליך פלילי, ברצח, שיוכל לממן את זה? איך קו המחשבה הזה מוביל מ-א' ל-ב'?
עמית הלוי:
כולם רוצחים פה, כולם רוצחים
נאור שירי:
לא כולם
לינור דויטש:
החוק הזה יאפשר לו לממן
לינור דויטש:
 אם הוא מואשם בכסף, על פניו הוא יכול לגייס כסף
לינור דויטש:
 תביאו לי כסף, שכל הקבלנים בארץ יבואו לתרום לי כסף, כי אני רוצה כסף עכשיו כי הואשמתי ברצח
לינור דויטש:
 באמת, זה מגוחך
עמית הלוי:
כולם רוצחים על בסיס יומי
עמית הלוי:
 על בסיס יומי רוצחים כאן
עמית הלוי:
 תמשיכו להטיל קלון על השירות הציבורי
נאור שירי:
אתה מטיל קלון
נאור שירי:
סעיף (ח)
נאור שירי:
 האם ראש הממשלה, אין לו סמכות לקבל החלטות שבמסגרת תפקידו הציבורי או להמליץ על קבלת החלטות לגבי האזרחים שמהם הוא אמור להתרים?
עמית הלוי:
בבקשה, תן לה לסיים
ארבל אסטרחן:
"(ט) עובד הציבור לא יקבל תרומה שהיא אחת מאלה –      	(1) תרומה מתאגיד;     	(2) תרומה מקטין;     	(3) תרומה במזומן;     	(4) לעניין תרומה בשווי של 1,500 שקלים, תרומה שניתנה בעילום שם או ממי שלא ניתן לבדוק את זהותו ומענו
עמית הלוי:
שרון, זה לגבי ההערה שלך או מי שהעיר על הזהות, שהוא יכול לייצר הרבה תרומות ממענים שונים
ארבל אסטרחן:
פסקה 5 התווספה
עמית הלוי:
כן, זאת הערת נעמה לזימי על הלוביסטים
ארבל אסטרחן:
(5) תרומה משדלן כהגדרתו בחוק הכנסת, התשנ"ד–1994
ארבל אסטרחן:
      זה ממי לא ניתן לקבל
ארבל אסטרחן:
 סעיף (י) מדבר על הדרכים לקבלת התרומה
ארבל אסטרחן:
      "(י) אין לקבל תרומה לפי סעיף זה אלא באמצעות אחד מאלה:     (1) עמותה שמטרתה היא מימוש הוראות סעיף זה בלבד
ארבל אסטרחן:
 עמותה, כאמור, לא תיחשב מוסד ציבורי לפי סעיף 46 לפקודת מס הכנסה
עמית הלוי:
זאת הערת חבר הכנסת אלקין, ששילבנו כאן, שהציבור לא ישתתף בעניין הזה
ארבל אסטרחן:
אנשים שמבינים בפקודת מס הכנסה העירו לי שההפניה לא צריכה להיות לסעיף 46 אלא לסעיף 9(2)
עמית הלוי:
מצוין, תשני את זה
ארבל אסטרחן:
(2) דרך אחת היא באמצעות עמותה ודרך שנייה היא באמצעות חשבון בנק נפרד של עובד הציבור, שייוחד אך ורק למטרה זו, שינוהל – העירו לי שאולי צריך לכתוב את המילה בנאמנות
עמית הלוי:
זאת הערה של לובי 99
ארבל אסטרחן:
נכון, והיה עוד מישהו – "בידי עורך דין או רואה חשבון, שאינו קרוב משפחה של עובד הציבור או של בן משפחתו המנוי בסעיף קטן (א)
ארבל אסטרחן:
"     "(יא)  ניתנה לעובד הציבור תרומה בניגוד להוראות סעיף זה, תוחזר ללא דיחוי לתורמים
ארבל אסטרחן:
 ואם לא ניתן לעשות זאת, תועבר ללא דיחוי לאוצר המדינה
ארבל אסטרחן:
"     "(יב) התקבלה התרומה באמצעות עמותה ונותרה יתרת כספים אצל עובד הציבור, לאחר שתם הצורך בגיוס תרומות, יחזיר את היתרה לעמותה בתוך שלושים ימים מיום שתם הצורך כאמור
ארבל אסטרחן:
"     "(יג) נותרה יתרת כספים בעמותה או בחשבון הבנק כאמור בסעיף קטן (י), לאחר שתם הצורך בגיוס התרומות, תוחזר היתרה לתורמים לפי סדר קבלת התרומות, החל בתרומה הראשונה" – גם פה יש איזה שינוי מהנוסח הקודם
ארבל אסטרחן:
 "אם לא ניתן לעשות זאת, תועבר היתרה לאוצר המדינה, והכול בתוך שישים ימים לאחר שתם הצורך כאמור
ארבל אסטרחן:
"     עכשיו יש הודעות למבקר המדינה
ארבל אסטרחן:
      "(יד) עובד הציבור יודיע למבקר המדינה על אלה:      (1) הקמת עמותה או פתיחת חשבון בנק לפי הוראות סעיף קטן (י) – לא יאוחר מ-14 ימים לאחר הקמת העמותה או פתיחת החשבון;"      אגב, מישהו שאל האם ברור שזאת עמותה חדשה שצריך להקים, ולא יכול להיות איזושהי עמותה קיימת שעכשיו משנים את המטרות שלה
עמית הלוי:
 לפני קריאה שנייה ושלישית
לינור דויטש:
או האם זאת עמותת בת או מטעם?
נאור שירי:
למה לפני קריאה שנייה ושלישית?
עמית הלוי:
זה לא דיון קריטי
נאור שירי:
מה לא דיון קריטי? משהו משתנה? בשביל מה הקריאה הזאת עכשיו?
עמית הלוי:
כמו שאמרתי, שינינו פה ארבע הרחקות
עמית הלוי:
 את רוב ההערות של חברי הכנסת שעלו כאן, ההערות הספציפיות כמו 46א' וכמו לוביסטים שהכנסנו כאן
עמית הלוי:
רגע, אולי יש לך עוד הערות
עמית הלוי:
 אנחנו לא מצביעים עכשיו
נאור שירי:
אלה לא רוב ההערות
עמית הלוי:
לא רוב
עמית הלוי:
 אני חוזר בי, לא רוב
עמית הלוי:
 חלק מההערות נכנסו כאן, ואני שמח על כך
שרון ניר:
היושב-ראש, אנחנו רק בדיון טכני
שרון ניר:
 זה ממש משגע אותי
שרון ניר:
 שמענו פה הערות של גורמי הייעוץ המשפטי, שהן הערות שמזעזעות פה את הקירות – פתח לשחיתות שלטונית, פגיעה בטוהר המידות, ואנחנו דנים ב"יופקד בנאמנות"
שרון ניר:
 תגידו לי, אנחנו דנים פה בשתי רמות של דיון וכדאי שנתייחס למהות לפני שנעבור לטכניקה
שרון ניר:
 אולי תתייחס לנושאים האלה?
אלעזר שטרן:
בכלל למה צריך את החוק? אם ממנים את השופטים, למה צריך את החוק?
שרון ניר:
מהותית, תתייחס
שרון ניר:
 מהותית
שרון ניר:
 מצופה ממך להסביר איך אתה מעז להעלות את החוק
נאור שירי:
יש עוד הרבה אנשים שצריך לדאוג להם, לאו דווקא בממשלה
אלעזר שטרן:
כבר לא יהיה בית משפט
אלעזר שטרן:
 הם ימנו את השופטים
אורנה ברביבאי:
יהיו גם ג'ובים וגם מתנות
שרון ניר:
עוד לא נהיה אנחנו, שנעיר
שרון ניר:
 עוד מעט גם זה לא יהיה, ואז הכול ייראה מאוד בסדר
עמית הלוי:
חברת הכנסת ניר, מכיוון שאנחנו בדיון השלישי בחוק הזה - - -
נאור שירי:
וואוו
עמית הלוי:
את רואה איך הוא מתפעל
שרון ניר:
היועצת המשפטית עמדה פה לפני שעתיים, ואמרה לך: זה פתח לשחיתות שלטונית
נאור שירי:
46 הערות היא העירה פה
נאור שירי:
 לא אנחנו
שרון ניר:
ופגיעה בטוהר המידות
שרון ניר:
 היא אמרה: פגיעה בטוהר המידות
שרון ניר:
 אני שמעתי את זה במו אוזניי
שרון ניר:
 לא דמיינתי
שרון ניר:
 היא אמרה את זה היום, בדיון
אלעזר שטרן:
למה צריך את החוק? לא הבנתי
אלעזר שטרן:
 למה צריך את החוק?
עמית הלוי:
הדיון הזה הוא דיון שלישי
שרון ניר:
אז עכשיו אין פגיעה בטוהר המידות
עמית הלוי:
 היא אמרה פה עוד דברים, וחלק מהדברים האלה נשמעו הרי מנציגי הייעוץ המשפטי לממשלה, ואכן, דנו בהם בהרחבה בהיבט האתי
עמית הלוי:
 נאור אפילו הפליג עד אריסטו
עמית הלוי:
 הבאתי לו היום ספר חדש
אלעזר שטרן:
זה לא חדש, זה לא חדש
אורנה ברביבאי:
אריסטו חדש
עמית הלוי:
ברור שלא חדש
אלעזר שטרן:
אריסטו הוציא ספר חדש?
נאור שירי:
לאור המציאות, הוא לגמרי צריך להוציא מהדורה חדשה
עמית הלוי:
אולי אני אחדש כמה דברים לנאור
נאור שירי:
אתה לא תחדש לי כלום
אלעזר שטרן:
אתה שומע? אלכסנדר מוקדון התרגז על אריסטו
עמית הלוי:
התלמיד שלו
אלעזר שטרן:
הוא התרגז עליו, אבל הוא למד אצלו בעל פה, לא מספר
אלעזר שטרן:
 כשאריסטו החליט לכתוב את זה, שאל אותו אלכסנדר מוקדון: כל היתרון שלנו היה שאנחנו למדנו ממך
אלעזר שטרן:
 עכשיו, כשאתה כותב את זה, כולם יוכלו - - -
עמית הלוי:
אתה יודע שאריסטו הרי לא פרסם
אלעזר שטרן:
אבל אז הוא כן
עמית הלוי:
- - - וזה נקרא הספרים החיצוניים
אלעזר שטרן:
תן לי להגיד לך משהו
אורנה ברביבאי:
חוץ מהבקיאות שלכם באריסטו, אפשר להתקדם לנושא השחיתות של נתניהו?
אלעזר שטרן:
אני אגיד לך מה הבעיה
אורנה ברביבאי:
נורא נוח להתחמק
אלעזר שטרן:
שאלכסנדר כנראה טעה
אלעזר שטרן:
 עובדה, אנחנו לא זוכרים את כל התלמידים של אריסטו; את מי אנחנו זוכרים? את אלכסנדר ואת המורה שלו אריסטו
אלעזר שטרן:
 מה שאני רוצה להגיד לך, שאם אתה מחוקק חוק שצריך לשרת בן אדם אחד, ואתה זה שמעביר אותו - - -
אורנה ברביבאי:
לא, אבל בדרך הוא משחית את כולם
אלעזר שטרן:
 אתה לא משרת אף אחד
עמית הלוי:
היית בצה"ל, לא?
אלעזר שטרן:
הייתי גם בצה"ל
אורנה ברביבאי:
היה ראש אכ"א
אלעזר שטרן:
הוא מדבר על הדחיפות
עמית הלוי:
אתה יודע לומר לנו מה קורה בצה"ל?
אלעזר שטרן:
 אני לא חשוף להכול
עמית הלוי:
אני אשאל אותך שאלה
נאור שירי:
לא, לא, רגע, רגע
נאור שירי:
 אני רוצה לדבר ואני צריך ללכת
נאור שירי:
 סליחה
נאור שירי:
 די, די כבר
נאור שירי:
 גם ככה הכנסת הקראה של החוק פה, לפנים משורת הדין – לא שמעניין אתכם דין
נאור שירי:
 מחילה, שטרן
נאור שירי:
 הוא פשוט עושה לי פיליבסטר, הוא לא נותן לי לדבר
אלעזר שטרן:
אתה צודק, אתה צודק
עמית הלוי:
לפעמים גם חבר הכנסת נאור שירי צודק
עמית הלוי:
 לפעמים זה קורה
נאור שירי:
אני רוצה לדבר עכשיו במקום ההקראה
עמית הלוי:
תגמרי את ההקראה – (יד) "עובד הציבור יודע למבקר המדינה על אלה:" כן?
ארבל אסטרחן:
"(1) הקמת עמותה או פתיחת חשבון בנק לפי הוראות סעיף קטן (י) – לא יאוחר מ-14 ימים לאחר הקמת העמותה או פתיחת החשבון;"     "(2) כל תרומה שהתקבלה וכל תרומה שהוחזרה בתוך 14 ימים מיום קבלתה או החזרתה; ההודעה תכלול את שם התורם, מקום מגוריו וסכום התרומה
עמית הלוי:
יפה
עמית הלוי:
 בדומה למה שקורה בפריימריז וכולי
אלעזר שטרן:
ואם יש לתורם כמה כתובות, נניח בארץ, באוסטרליה, באנגליה?
עמית הלוי:
נרשום
עמית הלוי:
 הערה חשובה, נרשמה
עמית הלוי:
 נא לרשום את ההערה הזאת
אלעזר שטרן:
יכול להיות שיש לו כמה כתובות
אלעזר שטרן:
 לא רק לראש הממשלה יש כמה כתובות
אלעזר שטרן:
 יש עוד כמה שיש להם כמה כתובות
ארבל אסטרחן:
"(טו) מידע שהתקבל לפי סעיף קטן (יד) יפורסם באתר האינטרנט של משרד מבקר המדינה בסמוך לאחר קבלתו
ארבל אסטרחן:
"     "(טז) קיבל עובד הציבור תרומה לפי סעיף זה, לא יקבל במסגרת תפקידו הציבורי החלטות הנוגעות להענקת זכויות לתורם בלבד או לקבוצה מצומצמת שהוא נמנה עליה, עשר שנים מיום קבלת התרומה;" אין בהוראה זו כדי לגרוע מהוראות הנוגעות לניגוד עניינים במסגרת דין משמעתי או אתי החל על עובד הציבור
לינור דויטש:
מי קובע מה זה קבוצה מצומצמת? זה לא ברור
עמית הלוי:
 לינור, קודם כול לגבי הערתך בנוגע לשלוש שנים
לינור דויטש:
כן, ראיתי, העליתם את זה לעשר שנים, משמח מאוד
לינור דויטש:
 אבל זה לא פותר את מה שקורה לפני
עמית הלוי:
נתייחס גם לזה
עמית הלוי:
 לגבי קבוצה מצומצמת – היה פה דיון ארוך בדיון של חבר הכנסת חיים כץ
עמית הלוי:
 אם את רוצה להתייחס לזה, ארבל, את מוזמנת
לינור דויטש:
זה מוגדר איפשהו? זה מוגדר בחוק הפריימריז?
נאור שירי:
אני מחכה פה כבר למעלה מארבע שעות לזכות דיבור
עמית הלוי:
היא גומרת, היא גומרת
עמית הלוי:
 אתה מפריע, אתה לא נותן לה לדבר
נאור שירי:
כי אתה לא נתת לי זכות דיבור, ואתה שינית את סדר הדיון
אורנה ברביבאי:
אתה לא מתקדם
אורנה ברביבאי:
 באמת
נאור שירי:
אתה שינית את סדר הדיון
נאור שירי:
 היינו אמורים לדבר אחרי הייעוץ המשפטי לממשלה
עמית הלוי:
תגמרי
ארבל אסטרחן:
"אין בהוראה זו כדי לגרוע מהוראות הנוגעות לניגוד עניינים במסגרת דין משמעתי או אתי החל על עובד הציבור
ארבל אסטרחן:
"     בעקבות דברים שאמר יו"ר הוועדה, אולי כדאי לכתוב: הוראות הנוגעות לניגוד עניינים במסגרת דין פלילי, משמעתי או אתי
ארבל אסטרחן:
 כלומר, זה לא בא להפחית גם מדין פלילי
אלעזר שטרן:
דרך אגב, מה זה דין אתי, ארבל?
ארבל אסטרחן:
כללי האתיקה, למשל, לגבי חברי הכנסת
אלעזר שטרן:
אם זה דין זה לא אתי
אלעזר שטרן:
 אתיקה צריך איפה שאין דין, לא? האם אתה יכול לשפוט מישהו לפי כללי אתיקה?
עמית הלוי:
כללי האתיקה היום הם חלק מחוק החסינות
אלעזר שטרן:
אתה יכול לשפוט על פי כללי אתיקה?
ארבל אסטרחן:
לא בבית משפט, בוועדת האתיקה
אלעזר שטרן:
לא בבית משפט
אלעזר שטרן:
 מה זה נקרא ועדת אתיקה? אם זה עובד ציבור, אין לו ועדת אתיקה
עמית הלוי:
אגב, זאת הערה חשובה מאוד
ארבל אסטרחן:
יש ערכאות אתיות לגבי הרבה עובדי ציבור
אלעזר שטרן:
אבל זה רק ערכאות אתיות
עמית הלוי:
לא היית פה
עמית הלוי:
 יש גם בית דין למשמעת בנציבות שירות המדינה, גם משמעתי וגם אתי
אלעזר שטרן:
אני מכיר את זה
עמית הלוי:
וגם פלילי, ונוסיף את הפלילי
עמית הלוי:
 בבקשה, להמשיך
ארבל אסטרחן:
"(יז) (1) תרומה שהתקבלה באמצעות מימון המונים לא תעלה על סכום של 5,000 שקלים חדשים; תרומה שניתנה במקורה במטבע חוץ, כולה או חלקה, תתורגם לשקלים חדשים לפי שער ההמרה בבנק ביום קבלתה;
עמית הלוי:
שוב, גם זה בהתאם לוועדת האתיקה היום
עמית הלוי:
 סכום של 5,000, כמו שקיים היום בוועדת האתיקה
אלעזר שטרן:
למה זה דווקא על מימון המונים?
עמית הלוי:
בעוד שנייה נגיע ללא מימון המונים, אז תבין
ארבל אסטרחן:
"(2) הסכום האמור בפסקה (1) יעודכן ב-1 בינואר של כל שנה לפי העלייה של המדד המחירים לצרכן - - - ויעוגל לעשרת השקלים החדשים הקרובים"
עמית הלוי:
לא חשוב, אלה פרטים
עמית הלוי:
 הלאה, הלאה
ארבל אסטרחן:
זה טכני
ארבל אסטרחן:
      "(3) לעניין סעיף קטן זה יראו הליך משפטי הקשור למסכת עובדתית אחת, וכן שלבים שונים של הליך משפטי או של הליך רפואי, כהליך אחד לפי העניין"
ארבל אסטרחן:
     אגב, זה לא קשור רק למימון המונים
ארבל אסטרחן:
 זה צריך להיות קשור גם לעניין ה-15 אנשים
עמית הלוי:
כן, נכון
עמית הלוי:
 תשני את זה
ארבל אסטרחן:
צריך להוציא את זה לסעיף נפרד
עמית הלוי:
מצוין, מצוין
עמית הלוי:
 תוציאי את זה
ארבל אסטרחן:
"(4) לעניין תרומה שהתקבלה באמצעות מימון המונים, יעביר עובד הציבור למבקר המדינה, נוסף על דיווח לפי סעיף קטן (יד) את פרטי חשבון הבנק או כרטיס החיוב של התורם, שבאמצעותם התקבלה התרומה
עמית הלוי:
זה בא למנוע את מה שאמרה כאן חברת הכנסת לזימי, שמישהו יתרום דרך הרבה תורמים
לינור דויטש:
יש לו סמכות לפקח ולבדוק?
עמית הלוי:
הוא יקבל את זה
לינור דויטש:
בוא נוסיף סמכות למבקר המדינה
עמית הלוי:
 הלאה
ארבל אסטרחן:
(5) בסעיף זה "מימון המונים" – גיוס כספים למטרה מוגדרת ללא קבלת תמורה באמצעות פלטפורמה דיגיטלית פומבית שבה שקיפות של פרטי המשלמים וסכומי התשלום; ואולם חובת השקיפות לא תחול לעניין פרטי המשלמים סכום שאינו עולה על הסכום הנקוב בסעיף קטן ט(4)
עמית הלוי:
שזה 1,500 שקל
ארבל אסטרחן:
כדאי להוסיף פה את סכום היעד
עמית הלוי:
אפשר להוסיף
עמית הלוי:
 כמובן, כשזה הליך אחד וזה יכול להתעדכן, כמו שאמרת
ארבל אסטרחן:
עכשיו מדברים על תרומה שלא באמצעות מימון המונים, והיא אינה מוגבלת בסכום
לינור דויטש:
זה קריטי, זה קריטי
לינור דויטש:
 זה שלא מגבילים סכום אומר שמחר עידן עופר נותן 2 מיליון שקל
לינור דויטש:
 בבקשה, מתנה
עמית הלוי:
לינור, אל תביישי את עצמך
עמית הלוי:
 קודם כול, היא מוגבלת כמו שקראנו רק לפני דקה
לינור דויטש:
20%
עמית הלוי:
לא, את ה-20% עוד לא קראנו
עמית הלוי:
 קראנו קודם שזה מוגבל לצורך
עמית הלוי:
 בכל מקרה, אם חבר כנסת נדרש למיליון שקל, הוא לא יכול לגייס יותר מהמיליון שהוא דיווח למבקר המדינה, אם עקבת אחרי ההקראה של ארבל
עמית הלוי:
 קודם כול זה מוגבל בהגדרה, מכיוון שזה מוגבל לצורך
עמית הלוי:
 דבר שני, כמו שמופיע פה בסעיף קטן (2), זה מוגבל ל-20% כרגע – זאת ההצעה שלי – מכיוון שלקחתי את זה בחשבון וחשבתי שזאת הדרך הנכונה לא לחייב אדם, שחייבים להיות לו X תורמים, ומצד שני, לא לייצר מצב שזה בלתי מוגבל בכלל
עמית הלוי:
 במה שאני מכיר, זאת הגבלה משמעותית
עמית הלוי:
 נניח, קחי לדוגמה עתירות שהיו כאן, או אפילו במשטרה
אלעזר שטרן:
אי-אפשר לדבר בלי "נניח" וללכת למקרה עצמו? הרי אנחנו דנים פה על מקרה
אלעזר שטרן:
 בוא נדבר על המקרה
עמית הלוי:
תארי לך שזאת עלות של מאות אלפי שקלים ואין לך
עמית הלוי:
 יש לך רק חבר אחד טוב שיש לו - - -
עמית הלוי:
כל עוד הגבלנו את זה, הוא יכול רק עד 20%
אלעזר שטרן:
למה דוגמאות?
לינור דויטש:
חבר טוב יכול ממילא, על פי חוק המתנות
נאור שירי:
אפשר, בבקשה, לדבר? אפשר, בבקשה, לדבר?
עמית הלוי:
את צודקת
עמית הלוי:
 לחברים שלך אין כסף, ופנית למישהו אחר שהכיר אותך בתור עובדת ציבור
עמית הלוי:
 הוא יכול לתרום רק 20% מהצורך
לינור דויטש:
הבעיה שזה גם דוחף אותי להגדיל כמה אני אגייס בסך הכול, כי אני ארצה שהוא ייתן לי יותר כסף, ולכן אני אדחוף מראש
לינור דויטש:
 אני אגדיר מראש שאני צריכה סכום יותר גבוה, כדי לדחוף את הסכום הזה למעלה
עמית הלוי:
לא, את לא יכולה
עמית הלוי:
 את לא יכולה משתי סיבות, מכיוון שהכסף הזה כולו מדווח למבקר המדינה על פי חוות דעת מקצועית, רפואית ומשפטית
עמית הלוי:
 שנית, כולו חייב לעבור אליהם
עמית הלוי:
 נניח התרמת, עשית פייק, ובסוף הכסף הולך לבית החולים או לצרכים עצמם
עמית הלוי:
 מה שלא בצרכים, יחזור - - -
לינור דויטש:
אבל אף אחד לא בודק את זה
לינור דויטש:
 לא נתת מנגנון פיקוח למבקר המדינה
אלעזר שטרן:
תגיד, אתה עושה צחוק ואומר בית חולים?
לינור דויטש:
מי נותן את חוות הדעת? כל עורך דין יכול לתת את חוות הדעת? מי בודק את ההוצאות הרפואיות? מי בודק שזה נכון? אף אחד לא בודק את זה
עמית הלוי:
בואו נגמור את ההקראה, מכיוון שנאור מחכה פה בסבלנות
אורנה ברביבאי:
לא רק נאור
אורנה ברביבאי:
      "(יח) תרומה שהתקבלה שלא באמצעות מימון המונים אינה מוגבלת בסכום, ואולם –     (1) מספר התורמים לעובד הציבור שלא באמצעות מימון המונים לא יעלה על חמישה עשר;"     פה חייבים להגיד שזה כסף שלהם, ולא שאחד מהם יעשה מימון המונים אסור מקטינים, ואז הוא יבוא ויגיד: הינה, אני גייסתי כספים
עמית הלוי:
ברור, תוסיפי את זה
לינור דויטש:
מי בודק? מי בודק? למי הסמכות לבדוק? מבקר המדינה אמר בעצמו שהוא לוח מודעות על פי החוק הזה
עמית הלוי:
 קודם כול, עכשיו הוא כבר לא לוח מודעות
לינור דויטש:
איך הוא לא? איזו סמכות יש לו?
עמית הלוי:
הוא צריך לאשר, שזאת אחת מהעילות המנויות
לינור דויטש:
שזאת עילה וזהו
אורנה ברביבאי:
זה רק טכני, זה לא מהותי
אורנה ברביבאי:
 הוא מפעיל שיקול דעת? הוא בוחן לפי קריטריונים?
עמית הלוי:
קודם כול, זה לא מאפשר לאדם סתם לקבל כסף מאנשים שלא לשני הצרכים הללו
עמית הלוי:
 את זה מבקר המדינה אמור לאשר, שאכן אלו הצרכים, אלו העילות המנויות
אורנה ברביבאי:
לפי ההצהרה
עמית הלוי:
לפי חוות דעת מקצועית של רופא או משפטן
אלעזר שטרן:
הגענו ל-300? נניח 20% כפול 15 תורמים
אלעזר שטרן:
 שאלתי את ארבל אם אפשר להגיע ל-300%
נאור שירי:
אפשר להגיע ל-100% מזה, ואז עוד 200% פיקטיביים
נאור שירי:
 הוא יוציא חשבוניות, מי יבדוק את זה?
אלעזר שטרן:
15 תורמים, 20% כל אחד
ארבל אסטרחן:
"(2) סכום התרומה לא יעלה על 20% מסך התרומות" - - -
עמית הלוי:
דבר אחד ברור כאן, שחברי הכנסת מהאופוזיציה, הראש הקרימינלי שלכם – אני אפילו לא מספיק לעקוב
נאור שירי:
למדנו מכם
נאור שירי:
 למדנו מכם, יא קרימינלים
אורנה ברביבאי:
לנו אין יו"ר שוחד, מרמה והפרת אמונים
נאור שירי:
למדנו מכם, יא קרימינלים
נאור שירי:
 כל החוק הזה קרימינלי
נאור שירי:
 מבוא לקרימינולוגיה, זה מה שצריך לקרוא לוועדה הזאת
נאור שירי:
 בכלל, לכנסת הזאת – מבוא לקרימינולוגיה
אלעזר שטרן:
לא הבנתי, נאור, אנחנו עומדים בבית משפט? אנחנו בבית משפט?
נאור שירי:
אין לו טיפת בושה
נאור שירי:
הוא יבוא להיות המדריך, המרצה – מבוא לקרימינולוגיה פוליטית
אורנה ברביבאי:
איזו אקדמיה תקבל אותו עכשיו?
אלעזר שטרן:
ראש קרימינלי שלנו? לא הבנתי מה אמרת
נאור שירי:
ראשת החוג והמרצה
ארבל אסטרחן:
סעיף 61א(4) – הסכום שקבוע היום בסעיף הזה הוא קנס של 226 אלף שקלים
ארבל אסטרחן:
      "(1) קיבל או גייס תרומה בניגוד להוראות סעיף זה;     (2) השתמש בתרומה בניגוד להוראות סעיף זה;     (3) לא הודיע למבקר המדינה הודעות לפי סעיפים קטנים (ג), (יד) ו-(יז)(4);     (4) לא החזיר תרומה שיש להחזירה לפי סעיפים קטנים (יא), (יב), ו-(יג);     (5) קיבל החלטה הנוגעת לתורם, בניגוד להוראות סעיף קטן (טז)
בועז ארד:
אפשר יהיה להשתמש בתרומה לשלם את הקנס?
עמית הלוי:
שאלה מצוינת, שאלה מצוינת
עמית הלוי:
 זאת אחת השאלות של ארבל מ-46 השאלות, והיא תידון
עמית הלוי:
 עורך הדין ארד, תודה
ארבל אסטרחן:
ביקשו להעיר לגבי הסעיפים הפרטניים, העונשיים
ארבל אסטרחן:
 למשל, "לקבל החלטה שנוגעת לתורם" – כבר היום זאת יכולה להיות עבירה של מרמה והפרת אמונים, שהעונש עליה הוא שלוש שנים
עמית הלוי:
נכון, אמרתי את זה מראש
נאור שירי:
בסדר, אנחנו מבטלים את העבירה
לינור דויטש:
חייבים להכניס סמכות למבקר המדינה, בדומה לחוק הפריימריז
לינור דויטש:
 כרגע אין לו שום סמכות פיקוח
אורנה ברביבאי:
- - - פיקוח
עמית הלוי:
 אין צורך בפיקוח כשאין צורך
אורנה ברביבאי:
את אומרת, והוא אומר שאין צורך
אורנה ברביבאי:
 הבנת? ואז הוא חושב שאנחנו מטומטמים ולא הבנו מה הוא אמר
אורנה ברביבאי:
 ואז הוא קורא לנו קרימינלים
ארבל אסטרחן:
סעיף אחרון, תיקון חוק שירות המדינה (סיוג פעילות מפלגתית ומגבית כספים)
עמית הלוי:
לא אמרתי קרימינלים
אלעזר שטרן:
ראש קרימינלי
אורנה ברביבאי:
יש שרשור
אורנה ברביבאי:
 אנחנו הקרימינלים ולכם יש כתבי אישום
עמית הלוי:
אני לא אמרתי
אורנה ברביבאי:
ואתם מחזירים שר, בניגוד להחלטת בג"ץ, עם כתבי אישום ועם כלא בעברו
עמית הלוי:
אורנה, לא אמרתי שאתם קרימינלים
נאור שירי:
בסדר, אמרתי שיש לנו ראש קרימינלי
עמית הלוי:
אמרתי שאפו על החשיבה
אלעזר שטרן:
כל החוק הזה הוא כתוצאה מחשיבה קרימינלי
נאור שירי:
זה בא מהחוג לקרימינולוגיה
אלעזר שטרן:
אתה לא שומע את עצמך? זה חוק למחשבה קרימינלית? לאן הבאתם אותנו?
ארבל אסטרחן:
3